Rīgas pašvaldības sabiedrība ar ierobežotu atbildību “Rīgas satiksme”

APSTIPRINĀTS
Iepirkuma komisijas
2022. gada 7. novembra sēdē

**Iepirkuma procedūras**

**“Trolejbusu un tramvaju strāvas noņēmēju galviņu ieliktņu piegāde”**

Identifikācijas Nr. RS/2022/68

**NOLIKUMS**

**Rīga**

**2022**

**I VISPĀRĪGĀ INFORMĀCIJA**

1. **Iepirkuma priekšmets, procedūras veids un paredzamā līguma cena**
	1. Iepirkuma priekšmets – trolejbusu un tramvaju strāvas noņēmēju galviņu ieliktņu iegāde saskaņā ar Pasūtītāja izstrādāto tehnisko specifikāciju.
	2. Galvenais CPV kods – 34600000-3 (Dzelzceļa vilcienu un tramvaju lokomotīves un ritošais sastāvs un saistītās detaļas).
	3. Iepirkuma veids - atklāta iepirkuma procedūra saskaņā ar Pasūtītāja Iepirkuma nolikumu.
	4. Iepirkuma paredzamā līguma cena: EUR 420 000,00 (četri simti divdesmit tūkstoši *euro* un 00 centi), neieskaitot pievienotās vērtības nodokli.
2. **Iepirkuma identifikācijas numurs:** iepirkuma identifikācijas numurs – RS/2022/68.
3. **Pasūtītāja nosaukums, adrese un citi rekvizīti:**

Rīgas pašvaldības sabiedrība ar ierobežotu atbildību “Rīgas satiksme”

Reģ. LR Komercreģistrā ar Nr. 40003619950

Juridiskā adrese: Kleistu iela 28, Rīga, LV-1067

Biroja adrese: Vestienas iela 35, Rīga, LV-1035

Tālr. 67104800; fakss 67104802.

1. **Pasūtītāja kontaktpersona:**

Alena Kamisarova, tālr. +371 67104791, e-pasts: alena.kamisarova@rigassatiksme.lv .

1. **Pretendenti**
	1. Iepirkuma procedūrā var piedalīties jebkurš piegādātājs, kas atbilst Pasūtītāja izvirzītajām prasībām un, iesniedzot piedāvājumu, apliecinās spējas nodrošināt šajā nolikumā minēto preču piegādi, kā arī slēgt iepirkuma līgumu ar tajā minētajiem noteikumiem.
	2. Piegādātājiem ir tiesības apvienoties apvienībā un iesniegt kopīgu piedāvājumu.
	3. Gadījumā, ja piegādātāju apvienībai tiks piešķirtas līguma slēgšanas tiesības, tai pēc savas izvēles jāizveido personālsabiedrība (pilnsabiedrība) vai jānoslēdz sabiedrības līgums, vienojoties par apvienības dalībnieku atbildības sadalījumu.

**II INFORMĀCIJAS APMAIŅA, PIEDĀVĀJUMU NOFORMĒŠANAS, IESNIEGŠANAS KĀRTĪBA**

1. **Informācijas apmaiņa**
	1. Saziņa starp Pasūtītāju un ieinteresētajiem piegādātājiem iepirkuma ietvaros notiek latviešu valodā, rakstiski pa pastu vai e-pastu.
	2. Papildu informāciju par iepirkuma procedūras nolikumu var pieprasīt, iesniedzot šādu pieprasījumu rakstiskā formā Pasūtītāja adresē, nosūtot pa pastu, vēstuli adresējot iepirkuma komisijai (turpmāk arī – Komisija) vai elektroniski parakstītu nosūtot uz e-pasta adresi: sekretariats@rigassatiksme.lv.
	3. Ja piegādātājs ir laicīgi pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām.
	4. Jebkura papildu informācija, kas tiks sniegta saistībā ar šo iepirkuma procedūru, tiks publicēta Pasūtītāja mājaslapā internetā sadaļā “Iepirkumi un izsoles” un elektronisko iepirkumu sistēmā apakšsistēmā „e-konkursi” https://www.eis.gov.lv/EKEIS/Supplier. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
2. **Iespējas saņemt iepirkuma procedūras dokumentus un ar tiem iepazīties**
	1. Elektroniska piekļuve: Pasūtītāja interneta vietne [www.rigassatiksme.lv](http://www.rigassatiksme.lv), sadaļa “Iepirkumi un izsoles” - <https://www.rigassatiksme.lv/lv/par-mums/iepirkumi/> un elektronisko iepirkumu sistēmā apakšsistēmā „e-konkursi” https://www.eis.gov.lv/EKEIS/Supplier.
3. **Piedāvājuma noformēšana**
	1. Iesniegtajiem dokumentiem ir jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem. Tiem ir jābūt bez kļūdām, iestarpinājumiem, labojumiem vai papildinājumiem.
	2. Piedāvājums iesniedzams latviešu valodā. Iepirkuma procedūras laikā sarakste starp Pasūtītāju un pretendentiem noris latviešu valodā. Pretendents piedāvājumā var iekļaut dokumentu oriģinālus vai aprakstus svešvalodā, bet šiem dokumentiem, kas iesniegti citā valodā, jābūt pievienotam pretendenta apliecinātam tulkojumam latviešu valodā.
	3. Piedāvājumā iekļautajiem dokumentiem jābūt parakstītiem.
	4. Personas, kuras paraksta piedāvājumu, paraksta tiesībām jābūt nostiprinātām atbilstoši Latvijas Republikā spēkā esošajos normatīvajos aktos noteiktajam regulējumam. Gadījumā, ja pretendents ir reģistrēts ārvalstīs, personas, kas paraksta pieteikumu, paraksta tiesībām jābūt nostiprinātām atbilstoši attiecīgās valsts spēkā esošajiem normatīvajiem aktiem. Ja piedāvājumu paraksta pretendenta pilnvarota persona, piedāvājumam pievieno attiecīgu dokumentu par paraksta tiesīgās personas izdotu pilnvaru. Ja pretendents ir piegādātāju apvienība un līgumā nav atrunātas pārstāvniecības tiesības, piedāvājuma oriģinālu paraksta katras personas, kas iekļauta piegādātāju apvienībā, pārstāvis ar pārstāvības tiesībām.
	5. Piedāvājumā iekļautajiem dokumentiem jāatbilst Dokumentu juridiskā spēka likuma un Ministru kabineta 2018. gada 4. septembra noteikumu Nr.558 „Dokumentu izstrādāšanas un noformēšanas kārtība” prasībām.
4. **Piedāvājumu iesniegšanas un atvēršanas vieta, datums, laiks un kārtība**
	1. Iepirkuma procedūras piedāvājumi jāiesniedz līdz 2022. gada 29. novembra plkst. 15.00. elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
		1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
		2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e - konkursu apakšsistēmas un pievienojot prasībām atbilstošā Elektronisko iepirkumu sistēmas saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
	2. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
	3. Sagatavojot piedāvājumu, pretendents ievēro, ka:
		1. Pieteikuma veidlapa un finanšu piedāvājums saskaņā ar e-konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā. Tehniskais piedāvājums jāsagatavo kā atsevišķs elektronisks dokuments ar Microsoft Office 2010 (vai vēlākas programmatūras versijas) vai Adobe Acrobat Reader rīkiem nolasāmā formātā, nodrošinot teksta meklēšanas un kopēšanas iespējas;
		2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta persona, kuras paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.
	4. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. Gadījumā, ja piedāvājums ir šifrēts, pretendentam ne vēlāk kā 15 (piecpadsmit) minūšu laikā pēc piedāvājuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai.
	5. Piedāvājumu atvēršana notiek Elektronisko iepirkumu sistēmā 2022. gada 29. novembrī plkst. 15.00. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.
5. **Piedāvājuma derīguma termiņš**
	1. Piedāvājuma derīguma termiņš sākas no tā iesniegšanas brīža un ir spēkā 120 (viens simts divdesmit) kalendārās dienas.
	2. Pamatojoties uz Pasūtītāja rakstisku lūgumu, pretendents var pagarināt piedāvājuma derīguma termiņu. Pretendentam sava piekrišana vai noraidījums jāsniedz rakstveidā.
6. **Piedāvājuma sastāvs**
	1. Piedāvājumi iesniedzami atbilstoši iepirkuma procedūras nolikumā iekļautajiem paraugiem. Pretendentu piedāvājums sastāv no:
		1. pieteikuma, kas sagatavots atbilstoši 2.pielikuma paraugam;
		2. pretendenta atlases dokumentiem, kas sagatavoti atbilstoši iepirkuma procedūras nolikuma 18.punktā noteiktajām prasībām;
		3. Tehniskā specifikācija – tehniskais piedāvājums, kas sagatavots saskaņā ar nolikuma 19.punktu atbilstoši 1.pielikuma prasībām.
		4. Finanšu piedāvājums, kas sagatavots saskaņā ar nolikuma 20.punktu atbilstoši 3.pielikuma prasībām.
7. **Piedāvājuma apjoms un varianti**
	1. Piedāvājumu pretendents ir tiesīgs iesniegt par visu iepirkuma priekšmetu kopumā. Nepilnīgi piedāvājumi nav atļauti.
	2. Viens pretendents var iesniegt vienu piedāvājumu vai vairākus piedāvājumus (piedāvājuma variantus), ja atšķiras piedāvājumos norādītās Preces (cits ražotājs, sastāvs, citas tehniskās īpašības u.tml.) un Preces cena atšķirīgām Precēm.
	3. Piedāvājumu variantu iesniegšana ir pieļaujama pēc paša pretendenta ieskatiem.
	4. Ja pretendents iesniedz vairākus piedāvājumus (piedāvājuma variantus), tas katru piedāvājuma variantu noformē un iesniedz kā atsevišķu piedāvājumu atbilstoši iepirkuma procedūras nolikuma prasībām.

**III INFORMĀCIJA PAR IEPIRKUMA PRIEKŠMETU**

1. **Piegādes priekšmets un apjoms**
	1. Piegādātājam jāveic iepirkuma procedūras nolikumā noteiktajām prasībām atbilstošas Preces piegādi.
	2. Preces apraksts ir norādīts Tehniskajā specifikācijā un pārbaudes metodikā (1.pielikums). Nepieciešamības gadījumā detalizētāku informāciju par Preci, tās piegādes nosacījumiem un kārtību var saņemt, sazinoties ar Tehniskās daļas vadītāju Sarmi Svili, tālr. 67104715, 29268284, e- pasts: sarmis.svilis@rigassatiksme.lv.
	3. Piegādes kārtība - Prece jāpiegādā saskaņā ar Iepirkuma līguma projektā (4.pielikums) norādīto kārtību, tas ir, reizi ceturksnī atbilstoši Pasūtītāja pasūtījumam. Viena pasūtījuma apjoms orientējoši ir ne mazāk 20000 vienības ceturksnī.
	4. Orientējošais iepirkuma līguma ietvaros piegādājamo Preču kopējais daudzums ir 80 000 vienības.
	5. Piegādes termiņš – 30 (trīsdesmit) kalendāro dienu laikā no Pasūtījuma saņemšanas dienas.
	6. Piegādes vieta – pasūtītjumā norādītā Pasūtītāja struktūrvienība Rīgas pilsētas teritorijā.
2. **Līguma izpildes laiks un vieta**
	1. Iepirkuma līguma projekts ir pievienots nolikumam kā 4.pielikums un kalpos par pamatu iepirkuma līguma noslēgšanai starp Pasūtītāju un iepirkuma procedūras uzvarētāju.
	2. Iepirkuma līguma pielikumi tiks izstrādāti pēc iepirkuma uzvarētāja paziņošanas saskaņā ar nolikumā, tā pielikumos un iepirkuma procedūras uzvarētāja piedāvājumā ietverto informāciju.
	3. Līguma darbības laiks – 12 (divapsmit) kalendāra mēneši no līguma spēkā stāšanas dienas vai līdz brīdim, kad samaksa par līguma ietvaros piegādātajām Precēm sasniegusi maksimālo līgumacenu, atkarībā no tā, kurš nosacījums iestājas pirmais.

**IV PRETENDENTU ATLASES PRASĪBAS**

1. **Pretendenta izslēgšanas noteikumi**
	1. Uz pretendentu (arī visiem piegādātāju apvienības dalībniekiem vai personālsabiedrības biedriem (ja pretendents ir piegādātāju apvienība vai personālsabiedrība) un uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām), attiecas Sabiedrisko pakalpojumu sniedzēju iepirkumu likuma 48.panta pirmās daļas 2. un 3.punktā noteiktie pretendentu izslēgšanas noteikumi un Starptautisko un Latvijas Republikas nacionālo sankciju likuma 11.1 panta izslēgšanas nosacījumi.
	2. Pretendentu izslēgšanas noteikumu attiecināmība uz konkrēto pretendentu tiks pārbaudīta Sabiedrisko pakalpojumu sniedzēju iepirkumu likuma 48. pantā noteiktajā kārtībā.
2. **Prasības profesionālās darbības veikšanā**
	1. Pretendentam vai, ja pretendents ir piegādātāju apvienība (turpmāk – apvienība) – visiem apvienības dalībniekiem, ir jābūt reģistrētiem Komercreģistrā vai, ja pretendents ir ārvalstnieks – reģistrētam atbilstoši attiecīgās valsts normatīvo aktu prasībām.
3. **Prasības pretendenta tehniskajām un profesionālajām spējām**
	1. Pretendentam ir tiesības izplatīt piegādes priekšmetu (Preci).

**V PRETENDENTA ATLASES DOKUMENTI UN FINANŠU PIEDĀVĀJUMS**

1. **Pretendenta atlases dokumenti**
	1. Lai noskaidrotu pretendenta atbilstību Pasūtītāja izvirzītajām atlases prasībām, Pasūtītājs pārbaudīs par pretendentu pieejamo informāciju publiskās datubāzēs.
	2. Pretendentam būs pienākums pēc Pasūtītāja pieprasījuma jebkurā iepirkuma procedūras stadijā iesniegt visus vai daļu no kvalifikāciju apliecinošajiem dokumentiem.
	3. Kopā ar piedāvājumu pretendentam jāiesniedz šādi dokumenti:
		1. Ārvalstu pretendentiem jāiesniedz kompetentas attiecīgās valsts institūcijas izsniegts dokuments, kas apliecina, ka pretendentam ir juridiskā rīcībspēja un tiesībspēja slēgt iepirkuma līgumu, ja attiecīgās valsts normatīvie akti paredz šāda dokumenta izsniegšanu;
		2. Ārvalstu pretendentiem jāiesniedz izziņa, ja attiecīgās valsts normatīvie akti paredz šādu ziņu publisku reģistrēšanu, kas apliecina pretendenta amatpersonu pārstāvības tiesības;
		3. Piedāvātās Preces izgatavotājrūpnīcas izdotu garantiju vai dokumentu, kas apliecina, ka pretendents ir tiesīgs izplatīt ražotāja Preci.
	4. Izziņas un citus dokumentus, kurus izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
	5. Apliecinot atbilstību prasībām attiecībā uz pretendenta tehniskajām un profesionālajām spējām, pretendents var balstīties uz citu personu iespējām neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka tā rīcībā būs nepieciešamie resursi, iesniedzot šo uzņēmēju apliecinājumu vai vienošanos par nepieciešamo resursu nodošanu pretendenta rīcībā.
	6. Pretendents savā piedāvājumā norāda visus tos apakšuzņēmējus vai apakšuzņēmēju apakšuzņēmējus, kuru sniedzamo pakalpojumu vērtība ir 10 procenti no kopējās iepirkuma līguma vērtības vai lielāka, katram šādam apakšuzņēmējam izpildei nododamo iepirkuma līguma daļu, un pievieno vienošanos, kurā norādīti apakšuzņēmējam nododamo darbu veidi, šo darbu apjoms procentos no piedāvātās kopējās līguma cenas, un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju. Apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. Šā punkta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.
2. **Tehniskais piedāvājums**
	1. Tehniskais piedāvājums sagatavojams, ņemot vērā, ka iepirkuma procedūrā piedāvātajai Precei ir jāatbilst Tehniskās specifikācijas un pārbaudes metodikas (1.pielikums) prasībām.
	2. Pretendentam jāiesniedz Preces ražotāja tehniskā dokumentācija, kas apliecina pretendenta piedāvātās Preces atbilstību Tehniskās specifikācijas – pārbaudes metodikas (1.pielikums) prasībām. Tehniskajam piedāvājumam pretendents var pievienot aprakstus, fotogrāfijas, rasējumus vai citus vizuālos materiālus.
	3. Kopā ar tehnisko piedāvājumu pretendentam ir jāiesniedz piedāvātās Preces paraugi (20 gab), kuriem saskaņā ar Tehniskajā specifikācijā un pārbaudes metodikā (1.pielikums) noteikto kārtību tiks veikta dilšanas ātruma pārbaude. Pretendentam ir jāņem vērā, ka iesniegtie paraugi pārbaudes laikā tiks nolietoti un atpakaļ netiks izsniegti. Preces paraugi jāiesniedz Vestienas ielā 35, Rīgā, pirms tam sazinoties ar Tehniskās daļas vadītāju Sarmi Svili, tālr. 67104715, 29268284, e- pasts: sarmis.svilis@rigassatiksme.lv, vai Tehniskās daļas vadītāja vietnieku Valentīnu Nikolajevu, tālr. 67104707 26407312, e-pasts: valentins.nikolajevs@rigassatiksme.lv.
3. **Finanšu piedāvājums**
	1. Finanšu piedāvājums jāsagatavo saskaņā ar noteikto formu ( 3.pielikums).
	2. Finanšu piedāvājumā norādītajā cenā ietilpst: Preces vērtība, piegāde, transportēšanas izmaksas, nodokļi (izņemot pievienotās vērtības nodokli), nodevas, muitas u.c. ar preces piegādes līguma izpildi saistītās izmaksas.

**VI PIEDĀVĀJUMU VĒRTĒŠANA**

1. **Piedāvājumu vērtēšanas kārtība**
	1. Visus ar iepirkuma procedūras norisi saistītos jautājumus risina Pasūtītāja izveidota iepirkuma komisija.
	2. No sākuma Komisija veic piedāvājumu noformējuma pārbaudi, kuras laikā Komisija izvērtē, vai piedāvājums sagatavots un noformēts atbilstoši iepirkuma procedūras nolikuma II sadaļas prasībām. Ja piedāvājums neatbilst prasībām, Komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un turpmākajā iepirkuma procedūrā tas tālāk netiek vērtēts.
	3. Komisija pārbauda, vai pretendents, tā darbinieks vai pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā. Ja pretendents, tā darbinieki vai pretendenta piedāvājumā norādītā persona ir konsultējusi vai citādi bijusi iesaistīta iepirkuma procedūras sagatavošanā un ja šis apstāklis piegādātājam dod priekšrocības iepirkuma procedūrā, tādējādi kavējot, ierobežojot vai deformējot konkurenci, attiecīgā pretendenta piedāvājums tiek noraidīts. Komisija, konstatējot minētos apstākļus, pirms iespējamās pretendenta noraidīšanas ļauj tam pierādīt, ka nav tādu apstākļu, kas attiecīgajam piegādātājam dotu jebkādas priekšrocības iepirkuma procedūrā, tādējādi kavējot, ierobežojot vai deformējot konkurenci.
	4. Komisija veic pretendenta tehniskā piedāvājuma atbilstības pārbaudi, kuras laikā saskaņā ar Tehniskajā specifikācijā un pārbaudes metodikā noteikto kārtību izvērtē tehniskā piedāvājuma atbilstību iepirkuma procedūras nolikuma prasībām. Ja pretendenta tehniskais piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts.
	5. Izvērtējot pretendenta finanšu piedāvājumu, Komisija pārbauda tā atbilstību iepirkuma procedūras nolikuma prasībām, kā arī pārbauda, vai pretendenta finanšu piedāvājumā nav aritmētisku kļūdu. Ja finanšu piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts. Komisija, konstatējot aritmētiskās kļūdas, šīs kļūdas izlabo un informē pretendentu par aritmētisko kļūdu labojumu un laboto piedāvājuma summu. Novērtējot un salīdzinot piedāvājumus, kuros bijušas aritmētiskas kļūdas, Komisija ņem vērā izlabotās cenas.
	6. Komisija izvērtē, vai piedāvājums neatbilst šķietami nepamatoti lēta piedāvājuma pazīmēm. Ja Komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Sabiedrisko pakalpojumu sniedzēju iepirkuma likuma 59. pantu.
	7. Komisija veic pretendenta kvalifikācijas pārbaudi, vadoties no pretendenta iesniegtajiem pretendentu atlases dokumentiem, kā arī pārbaudot pretendentu atbilstību nolikumā izvirzītajām prasībām publiski pieejamās datubāzēs. Ja pretendents neatbilst iepirkuma procedūras nolikumā norādītajām pretendenta atlases prasībām, pretendents tiek izslēgts no turpmākās dalības iepirkuma procedūrā.
	8. Komisija ir tiesīga pretendentu kvalifikācijas, tehnisko un finanšu piedāvājumu atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
	9. Komisija attiecībā uz pretendentu, kuram būtu piešķiramas līguma slēgšanas tiesības, pārbauda tā atbilstību Starptautisko un Latvijas Republikas nacionālo sankciju likuma prasībām.
2. **Piedāvājuma izvēles kritērijs**
	1. Piedāvājuma izvēlē tiks ņemts vērā Pretendenta tehniskais un finanšu piedāvājums. Piedāvājumu izvēles kritērijs ir saimnieciski visizdevīgākais piedāvājums, kas atbilst iepirkuma procedūras nolikuma prasībām. Saimnieciski izdevīgākais piedāvājums nosakāms, vadoties pēc Preces ekonomiskuma aprēķina uz 1000 km (izmaksām uz 1000 km nobraukumu). Saimnieciskais izdevīgums tiek aprēķināts, vadoties no pretendenta iesniegtās cenas un Preces paraugu pārbaužu rezultātiem, izmantojot sekojošas formulas:
		1. Maksimālais pieļaujamais nodilums:Hnd = H-Hmin (mm), kur:

H – sākotnējais ieliktņa augstums (vidējā daļā) mm;Hmin – ieliktņa minimāli pieļaujamais atlikums: Hmin = 7mm;

Hnd – maksimāli pieļaujamais nodilums milimetros (mm).

piemērs: Hnd = 17-7=10 mm.

* + 1. Ieliktņa 1 mm nodiluma izmaksas:

I = C/Hnd (euro/mm), kur:

I – izmaksas euro;

C – ieliktņa cena euro.

piemērs: I = 2/10 = 0.2 euro/mm.

* + 1. Ieliktņa dilšanas ātrums:

Vd = Hfakt/L (mm/km), kur;

Vd – ieliktņa dilšanas ātrums mm/km;

Hfakt – faktiskais ieliktņa nodilums mm;

L – nobrauktie kilometri (km).

piemērs: Vd = 7/436 = 0.016 mm/km.

* + 1. Ieliktņa nodilums uz 1000 km:

V1000 = Vdx1000 (mm), kur:

V1000 – ieliktņa nodilums uz 1000 km;

piemērs: V1000 = 0.016x1000 = 16 mm.

* + 1. Ieliktņa ekonomiskais aprēķins uz 1000 km:

E = IxV1000 (euro), kur:

E – ekonomiskais aprēķins;

piemērs: E = 0.2x16 = 3.2 euro.

* 1. Par saimnieciski izdevīgāko tiks atzīts piedāvājums, kur Preces ekonomiskuma aprēķins (E) (izmaksas uz 1000 km nobraukumu) būs viszemākais.
1. **Lēmumu pieņemšanas kārtība un pretendentu informēšana**
	1. Komisija lēmumus pieņem sēdēs. Komisija ir lemttiesīga, ja tās sēdē piedalās vismaz divas trešdaļas Komisijas locekļu, bet ne mazāk kā trīs locekļi.
	2. Komisija lēmumu par iepirkuma procedūras rezultātiem pieņem ar balsu vairākumu. Ja iepirkuma komisijas locekļu balsis sadalās vienādi, izšķirošā ir komisijas priekšsēdētāja balss. Komisijas loceklis nevar atturēties no lēmuma pieņemšanas.
	3. Lēmumu par iepirkumu procedūras rezultātiem pieņem Komisija saskaņā ar nolikuma 22.punktā noteikto piedāvājumu izvēles kritēriju.
	4. Komisija var jebkurā brīdī pārtraukt iepirkuma procedūru, ja tam ir objektīvs iemesls.

Pēc lēmuma pieņemšanas visi pretendenti piecu darba dienu laikā tiek informēti par pieņemto lēmumu iepirkuma procedūrā, informāciju nosūtot pa pastu, faksu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, vai nododot personīgi.

1. **Iepirkuma līguma noslēgšana**
	1. Komisijas lēmums un paziņojums par iepirkuma procedūras uzvarētāju ir pamats iepirkuma līguma sagatavošanai. Līgums tiek slēgts uz pretendenta piedāvājuma pamata atbilstoši līguma projektam, kas pievienots nolikumam kā 4.pielikums.
	2. Ja izraudzītais pretendents atsakās slēgt līgumu ar Pasūtītāju vai neparaksta to 5 (piecu) darba dienu laikā pēc līguma saņemšanas (neparakstīšana šādā gadījumā tiek uzskatīta par atsacīšanos slēgt līgumu), Komisija pieņem lēmumu slēgt līgumu ar nākamo pretendentu, kurš iesniedzis nolikumam atbilstošu saimnieciski visizdevīgāko piedāvājumu, vai pārtraukt iepirkuma procedūru, neizvēloties nevienu piedāvājumu.
	3. Pirms lēmuma pieņemšanas par līguma noslēgšanu ar nākamo pretendentu, kurš iesniedzis nolikumam atbilstošu saimnieciski visizdevīgāko piedāvājumu, Pasūtītājs izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar Pasūtītāju. Ja tiek pieņemts lēmums slēgt līgumu ar nākamo pretendentu, kurš piedāvājis saimnieciski visizdevīgāko piedāvājumu (piedāvājumu ar zemāko cenu), bet tas atsakās slēgt līgumu vai neparaksta to 5 (piecu) darba dienu laikā pēc līguma saņemšanas, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.
2. **Pielikumi**
3. pielikums – Tehniskā specifikācija – tehniskais piedāvājums
4. pielikums – Pieteikuma vēstule
5. pielikums – Finanšu piedāvājums
6. pielikums – Iepirkuma līguma projekts

RP SIA “Rīgas satiksme”

Iepirkumu komisijas priekšsēdētājas vietnieks

*/elektroniski parakstīts/* K.Meiberga

2022. gada 7. novembrī

**1.pielikums**
iepirkuma procedūras nolikumam
“Trolejbusu un tramvaju strāvas noņēmēju galviņu ieliktņu piegāde”

identifikācijas Nr. RS/2022/68

 **tehniskā specifikācija UN PĀRBAUDES METODIKA**

Trolejbusu un tramvaju strāvas noņēmēja galviņas ieliktņi (turpmāk Tehniskajā specifikācijā un pārbaudes metodikā – ieliktņi) paredzēti strāvas noņemšanai no kontaktvada un tiek uzstādīti uz trolejbusu un tramvaju strāvas noņēmēju galviņām. Ieliktņu ekspluatācijas vieta – Rīgas pilsētas administratīvā teritorija.

1. Prasības ieliktņiem:
	1. Ieliktņu ģeometriskajiem izmēriem jāatbilst rasējumam Nr.0608416123 (Tehniskās specifikācijas un pārbaudes metodikas pielikums Nr.2),
	2. Ieliktņa tehniskie parametri:

|  |  |  |  |
| --- | --- | --- | --- |
| **Īpašības** | **Parametri** | **Mērvienība** | **Kontroles metode** |
| Īpatnējā elektropretestība  | ne vairāk kā 0.35 | Om x mm2/m |  |
| Cietība  | ne mazāk kā 17 | HB | 10/250/30– lodītes diametrs 10 mm;- slodze 250 kg;- izturēšanas laiks 30 sek. |
| Blīvums | ne mazāk kā 6,0 x103  | kg/m3 |  |

* 1. Atbilstoši ieliktņa tehniskajiem parametriem, izgatavotājrūpnīca marķē ieliktni, norādot ielikņa tipu un izgatavotājrūpnīcas preču zīmi.
	2. Piegādātājiem jāiesniedz izgatavotājrūpnīcas ieliktņu rasējumi.
	3. Katrai piegādātajai ieliktņu partijai piegādātājs pievieno ražotājrūpnīcas kvalitātes atbilstības sertifikātu, kurā norādīti visi 1.2. un 1.3.punktā minētie parametri.
	4. Ieliktņiem jābūt jauniem, iesniegtiem oriģinālā izgatavotājrūpnīcas iepakojumā. Iepakojumam jānodrošina ieliktņu saglabāšana pilnīgā kārtībā to transportēšanas un glabāšanas laikā.
1. Ekspluatācijas parametri atbilstoši ekspluatācijai Rīgas pilsētā administratīvajā teritorijā:
* temperatūra – 40°C - +40°C;
* relatīvais gaisa mitrums līdz 100%;
* maksimālā strāva, kas plūst caur strāvas noņēmēja galviņas ieliktņiem ir 740A.
1. Veicot ieliktņu ekspluatācijas pārbaudi, nosaka ieliktņu dilšanas ātrumu.

Ieliktņa dilšanas ātruma pārbaude:

 3.1. Ieliktņu pārbaudi veic vienā maršrutā (līdzvērtīgos apstākļos).

* 1. Ieliktņu ekspluatācijas pārbaudi veic trolejbusiem Škoda 24TR un 27TR;
	2. Minimālais ieliktņu skaits, kas nepieciešams pārbaudei – 20 testējamie ieliktņi;
	3. Pirms pārbaudes uzsākšanas ieliktņus marķēt ar iesišanu uz ieliktņu gala virsmas;
	4. Pārbaudes laikā kontaktstieņu kontaktgalviņas spiedienam uz kontaktvadu jābūt 10,5±1kg;
	5. Ieliktņu sākotnējā augstuma un ieliktņu augstuma pēc pārbaudes mērījumus veikt ar precizitāti 0,1mm. Mērījumus pirms un pēc pārbaudes veikt ieliktņa vidusdaļā;
	6. Veicot dažādu tipu ieliktņu (vai dažādu ražotājrūpnīcu ražoto ieliktņu) salīdzināšanu, tiek ņemts vērā ekspluatācijas vidējais nodilšanas ātrums, kurš nedrīkst būt lielāks kā 0.02 mm/km;
	7. Pārbaudes laikā vai pēc pārbaudes veikšanas, ieliktņiem nedrīkst veidoties robi, nošķēlumi vai plaisas.
1. Ja ieliktņu ekspluatācijas laikā tiek konstatēts, ka ieliktņi veicina pastiprinātu kontaktvada dilšanu, nepieciešams veikt papildus ieliktņu ietekmes uz kontaktvadu dilšanas pārbaudi, atbilstoši Sabiedrībā noteiktai kārtībai.
2. Ieliktņu dilšanas pārbaudi organizē Sabiedrības Tehniskās kontroles daļa :

5.1. Ekspluatācijas pārbaudi veic Sabiedrības Trolejbusu remontdarbnīcas;

* 1. Ieliktņa nodiluma pārbaudi pirms un pēc nobraukuma veic Sabiedrības Tehniskā daļa;
	2. Pārbaudes akta sastādīšanu nodrošina Sabiedrības Tehniskās kvalitātes daļa;
	3. Aprēķinu un izvērtējumu veic Sabiedrības Tehniskā daļa.
1. Pārbaudes rezultātus apkopo Tehniskās specifikācijas un pārbaudes metodikas pielikuma Nr.1 tabulā, norādot pārbaudāmā ieliktņa tipu.
2. Ielikņa dilšanas ātruma pārbaudi veic visos gadījumos, kad tiek veikta ieliktņa ražotājrūpnīcas vai ieliktņa parametru maiņa.
3. Izvēloties ieliktņa tipu, galējo lēmumu pieņem balstoties uz ekonomisko pamatojumu, vadoties pēc izmaksām uz 1000 km nobraukumu.

**2.pielikums**
iepirkuma procedūras nolikumam
“Trolejbusu un tramvaju strāvas noņēmēju galviņu ieliktņu piegāde”

identifikācijas Nr. RS/2022/68

**PIETEIKUMA IESNIEGŠANAI IETEICAMĀ FORMA**(uz pretendenta veidlapas)

par piedalīšanos iepirkuma procedūrā
**“Trolejbusu un tramvaju strāvas noņēmēju galviņu ieliktņu piegāde”
identifikācijas Nr. RS/2022/68**

1. **IESNIEDZA**

|  |  |
| --- | --- |
| **Uzņēmuma pilns nosaukums** |  |
| **Uzņēmuma reģistrācijas numurs un datums** |  |
| **Juridiskā adrese** |  |
| **Faktiskā adrese** |  |
| **Bankas rekvizīti** |  |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Tālr. / Fakss** |  |
| **e-pasta adrese** |  |

1. **PIETEIKUMS**

Iepazinušies ar iepirkuma procedūras nolikumu un tā pielikumiem, mēs atbilstoši nolikuma prasībām iesniedzam piedāvājumu iepirkuma procedūrā un apliecinām savu atbilstību iepirkuma procedūras nolikuma prasībām.

Iesniedzot piedāvājumu, mēs apliecinām, ka esam iepazinušies ar iepirkuma procedūras dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies līguma piešķiršanas gadījumā pildīt visus iepirkuma procedūras nolikumam pievienotā līguma projektā noteiktos nosacījumus.

Ar šo piedāvājumu mēs apstiprinām, ka mūsu piedāvājums ir spēkā 120 dienas no piedāvājumu iesniegšanas termiņa beigām.

Informējam, ka uzņēmuma patiesais labuma guvējs ir - \_\_\_\_\_\_\_[[1]](#footnote-1)

Paraksta pretendenta pārstāvis ar pārstāvniecības tiesībām vai tā pilnvarotā persona:

|  |  |
| --- | --- |
| Vārds, uzvārds |  |
| Amats |  |
| Paraksts |  |
| Datums |  |

**3.pielikums**
iepirkuma procedūras nolikumam
“Trolejbusu un tramvaju strāvas noņēmēju galviņu ieliktņu piegāde”

identifikācijas Nr. RS/2022/68

**FINANŠU PIEDĀVĀJUMS
IEPIRKUMA PROCEDŪRAI**

“Trolejbusu un tramvaju strāvas noņēmēju galviņu ieliktņu piegāde”

Pretendenta nosaukums \_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Preces nosaukums** | **Vienas vienības cena, EUR (bez PVN)** |
| Strāvas noņēmēja galviņas ieliktnis |   |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Pretendenta amatpersonas ar paraksta tiesībām (vai pretendenta pilnvarotās personas) vārds, uzvārds, amats , paraksts

**3.pielikums**
iepirkuma procedūras nolikumam
“Trolejbusu un tramvaju strāvas noņēmēju galviņu ieliktņu piegāde”

identifikācijas Nr. RS/2022/68

Līguma projekts

**LĪGUMS Nr. LIG-IEP/202\_/\_\_\_**

Trolejbusu un tramvaju strāvas noņēmēju galviņu ieliktņu piegāde

Rīgā, 2022. gada \_\_\_.\_\_\_\_\_\_\_\_\_\_\_\_\_\_

**Rīgas pašvaldības sabiedrība ar ierobežotu atbildību „Rīgas satiksme”**, vienotais reģistrācijas Nr. 40003619950, turpmāk - Pasūtītājs, kura vārdā saskaņā ar \_\_\_\_\_\_\_\_\_\_\_\_\_\_\_\_\_ rīkojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_, no vienas puses, un

**sabiedrība ar ierobežotu atbildību “\_\_\_\_\_\_\_\_\_\_\_\_\_\_\_\_\_\_\_\_\_\_\_”,** vienotais reģistrācijas Nr. \_\_\_\_\_\_\_\_\_\_\_\_\_\_\_\_, turpmāk – Piegādātājs, kura vārdā saskaņā ar \_\_\_\_\_\_\_\_\_\_\_\_ rīkojas \_\_\_\_\_\_\_\_\_\_\_\_\_\_, no otras puses, turpmāk abi kopā – Puses, bet katrs atsevišķi arī - Puse, pamatojoties uz Pasūtītāja rīkotās iepirkuma procedūras “Trolejbusu un tramvaju strāvas noņēmēju galviņu ieliktņu piegāde**”** (identifikācijas Nr. RS/2022/68), turpmāk – Iepirkums, rezultātiem, noslēdz šādu līgumu, turpmāk – Līgums:

1. **LĪGUMA PRIEKŠMETS**
	1. Piegādātājs ar saviem spēkiem un līdzekļiem Līgumā noteiktajā kārtībā pārdod un piegādā, bet Pasūtītājs pērk trolejbusu un tramvaju **strāvas noņēmēju galviņu ieliktņus,** turpmāk – Preces.
	2. Līguma darbības laikā piegādājamo Preču apraksts norādīts Tehniskajā specifikācijā – piedāvājumā (Līguma 1. pielikums).
	3. Pasūtītājs norēķinās ar Piegādātāju par Precēm saskaņā ar šī Līguma noteikumiem.
2. **LĪGUMA DARBĪBAS TERMIŅŠ**
	1. Līgums stājas spēkā ar tā abpusējas parakstīšanas dienu un ir spēkā līdz Pušu saistību pilnīgai izpildei.
	2. Pasūtītājs pasūta un Piegādātājs piegādā Pasūtītājam Preci līdz iestājas viens no šādiem nosacījumiem, atkarībā no tā, kurš no tiem iestājas pirmais:
		1. ir pagājuši **12 (divpadsmit) mēneši** no Līguma spēkā stāšanās dienas;
		2. samaksa par Līguma ietvaros piegādātajām Precēm sasniegusi Līguma 4.1.punktā norādīto Līgumcenu.
	3. Ja iestājies Līguma 2.2.1. punktā minētais termiņš, bet samaksa par Līguma ietvaros piegādātajām Precēm vēl nav sasniegusi Līguma 4.1.punktā norādīto Līgumcena, Puses var vienoties, veicot rakstiskus Līguma grozījumus, par Līguma termiņa pagarināšanu līdz samaksa par Līguma ietvaros piegādātajām Precēm sasniegs Līguma 4.1.punktā norādīto Līgumcenu, bet ne ilgāk par 6 (sešiem) mēnešiem.
3. **PRECES PASŪTĪŠANAS, PIEGĀDES UN PIEŅEMŠANAS KĀRTĪBA**
	1. Piegādātājs piegādā Preces pa daļām (reizi ceturksnī), pamatojoties uz Preces pasūtījumu, ko pēc nepieciešamības veic Līguma 9.1.1. apakšpunktā norādītā Pasūtītāja pilnvarotā persona, turpmāk – Pasūtītāja pilnvarotā persona, nosūtot Piegādātājam pasūtījumu, turpmāk – Pasūtījums, uz Līguma 9.1.2. apakšpunktā norādītās Piegādātāja pilnvarotās personas, turpmāk – Piegādātāja pilnvarotā persona, e-pasta adresi, norādot piegādājamo Preču daudzumu, piegādes vietu (Pasūtītāja struktūrvienība Rīgas pilsētas teritorijā) un citu nepieciešamo informāciju. Viena pasūtījuma apjoms orientējoši ir ne mazāk 20000 vienības ceturksnī.
	2. Piegādātājs piegādā Preci Pasūtījumā norādītajā apjomā un piegādes vietā (Pasūtītāja struktūrvienība Rīgas pilsētas teritorijā), kuru noteikusi Pasūtītāja pilnvarotā persona, 30 (trīsdesmit) kalendāro dienu laikā no Pasūtījuma saņemšanas dienas, Preces piegādes laiku saskaņojot ar Pasūtītāja pilnvaroto personu.
	3. Preces tiek piegādātas ar tām pievienotu dokumentāciju, ko nosaka Latvijas Republikas normatīvie akti.
	4. Nododot Preces Pasūtītājam, Piegādātājs iesniedz Pasūtītājam Piegādātāja pilnvarotās personas parakstītu Preces piegādes pavadzīmi-rēķinu, turpmāk – Preces piegādes dokuments.
	5. Pasūtītāja pilnvarotā persona, saņemot no Piegādātāja Preci, 3 (trīs) darba dienu laikā veic Preču vizuālu apskati (pirms Preču ekspluatēšanas uzsākšanas) un pārbauda, vai Precei nav Līguma 3.6. punktā norādītie Trūkumi. Ja Trūkumi netiek konstatēti, Pasūtītāja pilnvarotā persona paraksta Preces piegādes dokumentu, kas kļūst par šī Līguma neatņemamu sastāvdaļu.
	6. Ja, saņemot Preci, Pasūtītāja pilnvarotā persona konstatē Preces trūkumus (Preces piegāde veikta neatbilstoši Pasūtījumam, Līgumam vai normatīvajiem aktiem; Prece neatbilst Preces piegādes dokumentā norādītajam; Precei ir acīmredzami trūkumi vai defekti; Prece neatbilst Līgumā noteiktajām kvalitātes prasībām vai Līguma 1.pielikumā pievienotajai Tehniskajai specifikācijai – piedāvājumam), turpmāk - Trūkumi, Pasūtītāja pilnvarotā persona neparaksta attiecīgo Preces piegādes dokumentu un 3 (trīs) darba dienu laikā no Preces saņemšanas sagatavo un nosūta pretenziju (reklamācijas aktu) uz Piegādātāja pilnvarotās personas e-pasta adresi, kurā norāda konstatētos Trūkumus.
	7. Pēc Līguma 3.6. punktā noteiktās pretenzijas (reklamācijas akta) saņemšanas Piegādātājs par saviem līdzekļiem 3 (trīs) darba dienu laikā novērš pretenzijā (reklamācijas aktā) norādītos Trūkumus un, ja atbilstoši pretenzijai (reklamācijas aktam) nepieciešams, Preci apmaina vai piegādā atkārtoti. Ja objektīvu iemeslu dēļ Trūkumus nav iespējams novērst šajā punktā noteiktajā termiņā, tad Pušu pilnvarotās personas var rakstiski vienoties par šajā punktā noteiktā Trūkumu novēršanas termiņa pagarinājumu.
	8. Preces piegāde tiek uzskatīta par veiktu, kad Pušu pilnvarotās personas abpusēji parakstījušas Preces piegādes dokumentu.
	9. Ja Piegādātājs Līguma 3.7.punktā noteiktajā kārtībā nenovērš pretenzijā (reklamācijas aktā) norādītos Trūkumus, Pasūtītājs ir tiesīgs vienpusēji izbeigt Līgumu, un Piegādātājam ir pienākums 30 (trīsdesmit) kalendāro dienu laikā pēc Līguma darbības izbeigšanas par saviem līdzekļiem izvest no Pasūtītāja teritorijas Preci, ko Pasūtītāja pilnvarotā persona nav pieņēmusi Trūkumu dēļ.
4. **LĪGUMA SUMMA UN NORĒĶINU KĀRTĪBA**
	1. Maksimālā līgumcena, turpmāk – Līgumcena, par kādu Pasūtītājs Līguma darbības laikā ir tiesīgs pasūtīt un iegādāties Preces, ir **EUR \_\_\_\_\_\_** (summa vārdiem), neieskaitot pievienotās vērtības nodokli, turpmāk - PVN. PVN maksājams papildus normatīvajos aktos noteiktajā apmērā un kārtībā.
	2. Pasūtītājam nav pienākums izlietot visu Līgumcenu Preču iegādei.
	3. Preces cena ir **EUR \_\_\_\_\_\_\_** (summa vārdiem), neieskaitot PVN, par vienu vienību. PVN maksājams papildus šajā punktā norādītajai Preces cenai normatīvajos aktos noteiktajā apmērā un kārtībā.
	4. Līguma 4.3.punktā norādītajā Preces cenā ir ietverta Preces vērtība un visas izmaksas, kas saistītas ar tās piegādi, transportu, iepakojumu, pēcpārdošanas garantiju, nepieciešamo atļauju saņemšanu, visi nodokļi (izņemot PVN), tostarp muitas nodoklis, un nodevas, kā arī visi paredzamie un neparedzamie sadārdzinājumi (līdz Preces cenas indeksācijai Līgumā noteiktajā kārtībā) un citas ar Līguma izpildi saistītās izmaksas, un Pircējam papildus nav jāveic nekādi maksājumi.
	5. Līguma 4.3.punktā norādītā Preces cena var tikt mainīta (palielināta vai samazināta) vienu reizi Līguma darbības laikā, sākot ar septīto mēnesi no Līguma spēkā stāšanās, veicot cenu indeksāciju un piemērojot Latvijas Republikas Centrālās statistikas pārvaldes noteiktos cenu indeksus (pārmaiņas) statistikas datiem “Eksporta un importa struktūra atbilstoši uzņēmumu darbības veidam (NACE 2.red.) (tūkst. eiro)”, Importētāju/ eksportētāju galvenais darbības veids 45.31 “Automobiļu rezerves daļu un piederumu vairumtirdzniecība”, ja indeksa (pārmaiņu) svārstības ir vismaz 5 %. Veicot cenu indeksāciju, cenu indeksus (pārmaiņas) nosaka, salīdzinot iepriekšējā pilnā ceturkšņa pirms piedāvājuma iesniegšanas datus ar iepriekšējā pilnā ceturkšņa datiem pirms cenu indeksācijas ierosināšanas. Ja minēto datu salīdzināšanas rezultātā konstatēts cenu indeksu palielinājums par vismaz 5 %, Līguma 4.3.punktā norādīto Preces cenu palielina proporcionāli cenu indeksa palielinājumam. Ja minēto datu salīdzināšanas rezultātā konstatēts cenu indeksu samazinājums par vismaz 5 %, Līguma 4.3.punktā norādīto Preces cenu samazina proporcionāli cenu indeksa samazinājumam.
	6. Izmaiņas Līguma 4.3.punktā norādītajā Preces cenā, pamatojoties uz Līguma 4.5.punktu, tiek veiktas, Pusēm par to rakstiskā veidā noslēdzot papildus vienošanos pie Līguma.
	7. Ja Piegādātājs vēlas ierosināt cenu indeksāciju, tas iesniedz Pasūtītājam rakstisku lūgumu, pievienojot atbilstošu ierosināto cenu indeksāciju pamatojošu Latvijas Republikas Centrālās statistikas pārvaldes izdotu izziņu.
	8. Ja Pasūtītājs vēlas ierosināt cenu indeksāciju, tas iesniedz Piegādātājam attiecīgu papildus vienošanās pie Līguma projektu, pievienojot atbilstošu ierosināto cenu indeksāciju pamatojošu atvijas Republikas Centrālās statistikas pārvaldes izdotu izziņu.
	9. Puses izskata otras Puses cenu indeksācijas ierosinājumu 30 (trīsdesmit) kalendāro dienu laikā un, ja tas ir pamatots, noslēdzot attiecīgu papildus vienošanos pie Līguma.
	10. Pēc kārtējā Pasūtījuma saņemšanas Piegādātājam ir tiesības lūgt Pasūtītājam avansa maksājumu ne vairāk kā 20% (divdesmit procentu) apmērā no Pasūtījumā norādītā Preces daudzuma vērtības, ja Piegādātājs iesniedz Pasūtītājam apdrošināšanas sabiedrības vai kredītiestādes izsniegtu avansa garantiju maksājamā avansa apmērā. Avanss tiek samaksāts 30 (trīsdesmit) kalendāro dienu laikā pēc avansa garantijas un Piegādātāja avansa rēķina saņemšanas dienas.
	11. Samaksa par Preci tiek veikta 30 (trīsdesmit) kalendāro dienu laikā pēc Preces piegādes veikšanas un Preces piegādes dokumenta parakstīšanas no abu Pušu pilnvaroto personu puses ar nosacījumu, ka no maksājamās summas tiek ieturēta avansā samaksātā summa (ja izmaksāts avanss) un no Pasūtītāja pilnvarotās personas puses netika celti iebildumi par Preču piegādes dokumentā norādīto apmaksas summu, pārskaitot attiecīgo summu uz Precu piegādes dokumentā norādīto bankas kontu.
	12. Preču piegādes dokumentā Piegādātājam ir obligāti jānorāda šī Līguma numurs.
	13. Par Līgumā noteikto maksājumu samaksas dienu uzskatāms bankas atzīmes datums Pasūtītāja maksājuma uzdevumā. Pasūtītājs neatbild par maksājuma nokavējumu, kas radies kredītiestāžu iekšējo darījumu rezultātā, ja maksājumi kredītiestādē iemaksāti savlaicīgi.
5. **AVANSA GARANTIJAS NODROŠINĀJUMS**
	1. Piegādātājs Līguma 4.10.punktā paredzētā avansa saņemšanai iesniedz Pasūtītājam apdrošināšanas kompānijas, kas Latvijas Republikas normatīvajos aktos noteiktajā kārtībā ir uzsākusi pakalpojumu sniegšanu Latvijas Republikas teritorijā, Pasūtītāja akceptētu apdrošināšanas polisi par visu avansa maksājuma summu (avansa maksājuma garantiju) vai iesniedz Pasūtītājam Latvijas Republikā vai citā Eiropas Savienības vai Eiropas Ekonomiskās zonas dalībvalstī, vai Pasaules Tirdzniecības organizācijas dalībvalstī reģistrētas bankas, kas Latvijas Republikas normatīvajos aktos noteiktajā kārtībā ir uzsākusi pakalpojumu sniegšanu Latvijas Republikas teritorijā, beznosacījumu neatsaucamu pirmā pieprasījuma ekspromisorisku, Pasūtītāja akceptētu avansa maksājuma garantiju. Minimālais avansa maksājuma garantijas spēkā esamības termiņš ir 4 (četri) mēneši no Pasūtījuma veikšanas.
	2. Pasūtītājam ir tiesības izmantot avansa maksājuma garantiju un pieprasīt no tās izsniedzēja avansa maksājuma summas (vai tās daļas) samaksu, ja Piegādātājs neizmanto saņemto avansa maksājumu Preču piegādei, Piegādātājs Pasūtītjuma izpildei pieprasa lielāku Preces cenu, nekā norādīts Līguma 4.3.punktā, piegādātajai Precei konstatēti Trūkumi, kurus Piegādātājs Līgumā noteiktajā kārtībā un termiņā nav novērsis, Piegādātājs Preci nepiegādā un piegādes termiņš tiek kavēts 10 (desmit) kalendārās dienas vai ilgāk un/vai Līgums tiek izbeigts un Pasūtītāja samaksātā avansa summa pārsniedz faktiski piegādāto Preču vērtību.
6. **PRECES KVALITĀTE UN TĀS NODROŠINĀŠANA**
	1. Piegādātajai precei ir jābūt jaunai, jāatbilst Tehniskajai specifikācijai – piedāvājumam (Līguma 1.pielikums), ražotāja rūpnīcas – izgatavotājas tehniskajiem noteikumiem un kvalitātes standartiem, jābūt bez ražošanas defektiem un bojājumiem, kas radušies transportējot Preci.
	2. Piegādātājs garantē, ka piegādātā Prece atbilst Līguma 6.1.punkta prasībām.
	3. Pasūtītājam ir tiesības pirms kārtējā Pasūtījuma veikšanas pieprasīt Piegādātājam Preces paraugus (20 vienības) testēšanai atbilstoši metodikai, kāda noteikta Iepirkuma dokumentācijā, ja tas pēc Pasūtītāja ieskatiem ir nepieciešams kvalitatīvai Līguma izpildei, ir radušās šaubas par piegādājamās Preces atbilstību vai ir cits iemesls.
	4. Lai veiktu Preces atbilstības pārbaudi, ja Pasūtītājam rodas šaubas par piegādātās Preces izcelsmi, Pasūtītājam ir tiesības nosūtīt piegādāto Preci oriģinālajam Preces ražotājam.
	5. Pasūtītājam ir tiesības veikt piegādātās Preces pārbaudes saskaņā ar metodiku, kāda noteikta Iepirkuma dokumentācijā.
	6. Ja Līguma 6.3.-6.5.punktā paredzētās pārbaudes rezultātā tiek konstatēta Preces neatbilstība Līguma 6.1.punkta prasībām, Pasūtītājs paziņo par to Piegādātājam, nosūtot Piegādātāja pilnvarotajai personai uz e-pastu pretenziju (reklamācijas aktu), kurā norāda Līguma numuru, īsu Preces bojājumu aprakstu, atrašanās vietu, Pasūtītāja darbinieka vārdu, uzvārdu, ieņemamo amatu un tālruņa numuru. Pēc pretenzijas (reklamācijas akta) saņemšanas Piegādātājs nekavējoties, bet ne vēlāk kā 30 (trīsdesmit) kalendāro dienu laikā no pretenzijas (reklamācijas akta) saņemšanas, uz sava rēķina apmaina Preci pret atbilstošu, bet, ja tas nav iespējams, par saviem līdzekļiem 30 (trīsdesmit) kalendāro dienu laikā no pretenzijas (reklamācijas akta) saņemšanas izved neatbilstošo Preci no Pasūtītāja teritorijas un atmaksā Pasūtītājam par neatbilstošo Preci veikto samaksu.
	7. Ja Līguma darbības laikā Piegādātājs Līguma 6.6. punktā noteiktajā kārtībā neapmaina Preces pret atbilstošām vai Preces apmaiņa pret atbilstošām nav iespējma, Pasūtītājs ir tiesīgs vienpusēji izbeigt Līgumu.
7. **PUŠU TIESĪBAS, PIENĀKUMI UN ATBILDĪBA**
	1. Puses ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
	2. Pusei ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un pierādīta zaudējumu nodarītāja prettiesiska rīcība, zaudējumu esamības fakts, zaudējumu apmērs, kā arī cēloniskais sakars starp prettiesisko rīcību un/vai bezdarbību un nodarītajiem zaudējumiem.
	3. Šajā Līgumā noteikto saistību neizpildīšanas vai nepienācīgas izpildes gadījumā vainīgā Puse atlīdzina otrai Pusei zaudējumus un Līgumā noteiktajos gadījumos maksā arī līgumsodus, ievērojot normatīvajos aktos noteiktos līgumsoda apmēra ierobežojumus. Līgumsoda summas netiek ieskaitītas zaudējumu segšanā.
	4. Līgumsoda samaksa neatbrīvo Puses no Līgumā noteikto saistību izpildes, kā arī no zaudējumu atlīdzināšanas pienākuma Līgumā un normatīvajos aktos noteiktajā kārtībā. Un Puse var prasīt kā līgumsodu, tā arī Līguma izpildīšanu vai izbeigšanu Līgumā noteiktajā kārtībā.
	5. Par Preces piegādes termiņu nokavēšanu Piegādātājs maksā Pasūtītājam līgumsodu 0,1 % (nulle komats viens procents) apmērā no laikā nepiegādātās Preces vērtības par katru nokavēto dienu.
	6. Preces piegādes termiņa kavējuma laikā tiek ieskaitīts viss laika periods, kas pārsniedz Līguma 3.2.punktā norādīto Preču piegādes termiņu, izņemot laiku, kādā Pasūtītāja pilnvarotā persona veic Līguma 3.5. punktā noteikti pārbaudi, līdz brīdim, kad Līgumā norādītās Pušu pilnvarotās personas ir abpusēji parakstījušas Preces piegādes dokumentu.
	7. Ja Piegādātājs Preces piegādi kavē ilgāk par 20 (divdesmit) dienām no Līguma 3.2.punktā noteiktā piegādes termiņa vai atsakās no piegādes, Pasūtītājs ir tiesīgs vienpusēji izbeigt Līgumu.
	8. Par piegādātās Preces samaksas termiņu neievērošanu Pasūtītājs maksā Piegādātājam līgumsodu 0,1 % (nulle komats viens procents) apmērā no nokavēto maksājumu summas par katru nokavēto dienu.
	9. Ja Piegādātājs neievēro Līguma 6.6.punktā noteikto Preces apmaiņas vai Preces izvešanas un naudas līdzekļu atmaksas termiņu, tas maksā Pasūtītājam līgumsodu 0,1 % (nulle komats viens procents) apmērā no neapmainīto vai neizvesto Preču vērtības vai neatmaksātās neatbilstošo Preču vērtības summas par katru nokavēto dienu.
	10. Ja Piegādātājs Līguma 3.7.punktā noteiktajā termiņā nenovērš pretenzijā (reklamācijas aktā) norādītos Trūkumus vai Līguma 3.9. punktā noteiktajā termiņā neizved Preci, ko Pasūtītāja pilnvarotā persona nav pieņēmusi Trūkumu dēļ, tas maksā Pasūtītājam līgumsodu 0,1 % (nulle komats viens procents) apmērā no Preces ar Trūkumiem vērtības par katru nokavēto dienu.
	11. Visos Līgumā noteiktajos gadījumos kopējais kādai no Pusēm piemērojamais līgumsods par saistību neizpildi noteiktajā termiņā nepārsniedz kopumā 10% (desmit procentus no simta) no summas, no kuras aprēķināts līgumsods.
	12. Saskaņā ar Līgumu aprēķinātais līgumsods jāsamaksā 15 (piecpadsmit) dienu laikā no pretenzijas saņemšanas brīža. Pasūtītājam ir tiesības līgumsodu ieturēt no Piegādātājam izmaksājamām naudas summām.
	13. Pasūtītājam ir tiesības izbeigt Līgumu vienpusējā kārtā pirms termiņa, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	14. Pasūtītājam ir tiesības izbeigt Līgumu vienpusējā kārtā pirms termiņa, ja Piegādātājs vai Piegādātāja amatpersonas, Līguma izpildē iesaistītie Piegādātāja darbinieki ir atzīti par vainīgiem noziedzīgā nodarījumā, kas saistīts ar šī Līguma noslēgšanas procedūru vai izpildi. Ja Līgums tiek pārtraukts šajā punktā noteiktajā gadījumā, Pasūtītājam ir tiesības pieprasīt no Piegādātāja līgumsodu 2 (divu) Līgumcenu, kas noteikta Līguma 4.1.punktā, apmērā.
	15. Gadījumā, ja Pasūtītājs konstatē, ka Piegādātājam ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 euro, Pasūtītājs ir tiesīgs aizturēt no Līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
	16. Piegādātājam ir pienākuma ievērot Sadarbības ar darījumu partneriem pamatprincipus, kuri publicēti Pasūtītāja mājaslapā <https://www.rigassatiksme.lv/lv/par-mums/>. Gadījumā, ja Piegādātājs neievēro šos pamatprincipus, Pasūtītājs ir tiesīgs lauzt Līgumu.
	17. Pasūtītājam ir tiesības nekavējoties vienpusēji izbeigt Līgumu, ja ir pasludināts Piegādātāja maksātnespējas process, apturēta vai pārtraukta tā saimnieciskā darbība, uzsākta tiesvedība par Piegādātāja bankrotu vai tiek konstatēti citi apstākļi, kas liedz vai liegs Piegādātājam turpināt Līguma izpildi saskaņā ar Līguma noteikumiem.
	18. Visos Līgumā noteiktajos gadījumos, kad Pasūtītājam ir tiesības vienpusēji izbeigt Līgumu, Pasūtītājs izmanto šī tiesības, nosūtot paziņojumu uz Piegādātāja pilnvarotās personas e-pasta adresi. Šādā gadījumā Līguma darbība uzskatāma par izbeigtu Pasūtītāja paziņojuma par Līguma vienpusēju izbeigšanu saņemšanas dienā.
8. **NEPĀRVARAMA VARA**
	1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi tādu nepārvaramas varas apstākļu iestāšanās rezultātā, kuru iestāšanos Puses nevarēja paredzēt un novērst, kā arī no kuru sekām Puses nevar izvairīties un kuri tieši ietekmējuši Puses saistību izpildes neiespējamību, proti: karš, jebkura rakstura karadarbība, blokāde, streiki, masu nemieri, sacelšanās, ražošanas strīdi, dabas katastrofas, ugunsgrēks, plūdi, valsts pārvaldes institūciju lēmumi.
	2. Pusei, kurai Līguma saistību izpilde kļuvusi par neiespējamu nepārvaramas varas apstākļu dēļ, nekavējoties, bet ne vēlāk kā 10 (desmit) darba dienu laikā, jāpaziņo otrai Pusei rakstveidā par nepārvaramas varas apstākļu iestāšanos, darbības sākumu, ilgumu (ja paredzmas) un darbības beigām, pievienojot dokumentālu pierādījumu (ja tas ir iespējams) par nepārvaramas varas apstākļu raksturu, iestāšanos, darbības ilgumu vai beigām. Ja Puse nav iesniegusi rakstveida paziņojumu šajā punktā norādītajā kārtībā, tā zaudē savas tiesības atsaukties uz nepārvaramas varas apstākļiem kā apstākli, kas atbrīvo šo Pusi no atbildības par savu saistību neizpildi.
	3. Ja nepārvaramas varas apstākļu dēļ šis Līgums nedarbojas ilgāk par 3 (trīs) mēnešiem, katrai Pusei ir tiesības atteikties no Līguma izpildes, par to rakstveidā brīdinot otru Pusi vismaz 15 (piecpadsmit) dienas iepriekš un veicot savstarpējos norēķinus par kvalitatīvajām, faktiski piegādātajām Precēm uz Līguma izbeigšanas brīdi. Šajā gadījumā neviena Līguma Puse nevar prasīt otrai atlīdzināt zaudējumus, kas radušies Līguma laušanas rezultātā.
9. **CITI LĪGUMA NOTEIKUMI**
	1. Puses nosaka, ka ar Līguma izpildi saistītos jautājumus risinās Pušu pilnvarotās personas:
		1. no Pasūtītāja puses\_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_@rigassatiksme.lv;
		2. no Piegādātāja puses \_\_\_\_\_\_\_\_\_\_\_\_\_\_\_\_\_\_, tālr.: \_\_\_\_\_\_\_, mob.tālr.: \_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_;
	2. Šīm personām ir tiesības attiecīgi pieteikt un pieņemt Pasūtījumus, parakstīt Preču nodošanas – pieņemšanas aktus, rēķinus un pavadzīmes, nosūtīt pretenzijas, kā arī veikt citas Līgumā noteiktās darbības un risināt citus jautājumus, kas saistīti ar Līguma izpildi. Minētās personas nav pilnvarotas izdarīt grozījumus Līgumā un tā pielikumos.
	3. Par Piegādātāja informēšanu par darba vides riskiem, Pasūtītājs nozīmē atbildīgo personu - Ināru Kačkāni, tālr: 67104714, e-pasts: inara.kackane@rigassatiksme.lv.
	4. Visa informācija, kas saistīta ar Līguma izpildi Pušu strīda gadījumā par oficiālu tiks uzskatīta, ja tā noformēta kā rakstveida komunikācija, t.sk., Pušu pilnvaroto personu sarakste, kas veikta izmantojot e-pasta adreses.
	5. Līgumā noteiktie Pasūtījumi, pretenzijas (reklamācijas akti) un citi paziņojumi saistībā ar Līgumu, ja tie nosūtīti uz Līguma 9.1.punktā norādīto Pušu pilnvarotās personas e-pastu, uzskatāmi par saņemtiem nākamajā darba dienā pēc to nosūtīšanas.
	6. Puses apņemas neizpaust trešajām personām ar Līguma izpildi iegūto, to rīcībā esošo jebkādu tehnisko, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Puses rakstiskas piekrišanas. Šim noteikumam nav laika ierobežojuma un uz to neattiecas Līguma darbības termiņš.
	7. Informācija netiek uzskatīta par ierobežotas pieejamības informāciju, ja tā kļuvusi publiski pieejama vai tiek publicēta saskaņā ar normatīvajos aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.). Līguma un tā pielikumu teksts, kā arī informācija par Līguma izpildi (Preču pasūtītjumiem, piegādi, Līguma pirmstermiņa izbeigšanu, piemērotajiem līgumsodiem u.c.) nav uzskatāma par ierobežotas pieejamības informāciju.
	8. Informācijas neizpaušanas noteikumi neattiecas arī uz gadījumiem, kad normatīvie akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa normatīvajos aktos noteiktas kompetentas institūcijas vai organizācijas, kurām uz to ir likumīgas tiesības.
	9. Nevienai no Pusēm nav tiesību nodot savas tiesības un pienākumus trešajai personai bez otras līgumslēdzējas Puses rakstiskas piekrišanas.
	10. Kādam no šī Līguma noteikumiem zaudējot spēku ārējo normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
	11. Par Līguma grozījumiem un papildinājumiem Puses vieojas rakstiski. Rakstiskās vienošanās pievienojamas Līgumam un tās kļūst par šī Līguma neatņemamu sastāvdaļu.
	12. Līgums ir saistošs Pušu tiesību un saistību pārņēmējiem.
	13. Visi strīdi un domstarpības, kas var rasties šī Līguma izpildes gaitā tiks izskatīti, Pusēm savstarpēji vienojoties, bet, ja Puses nevarēs vienoties, strīdus izšķirs Latvijas Republikas tiesa saskaņā ar tās normatīvajiem aktiem.
	14. Jautājumus, kas nav atrunāti šajā Līgumā, Puses risina saskaņā ar Latvijas Republikā spēkā esošajiem normatīvajiem aktiem.
	15. Līguma nodaļu nosaukumi izmantoti teksta pārskatāmībai un tie nevar tikt izmantoti Līguma noteikumu interpretācijai un skaidrošanai.
	16. Līguma noslēgšanas brīdī Līgumam ir viens pielikums Nr.1 - Tehniskā specifikācija – piedāvājums.
	17. Līgums sagatavots latviešu valodā un parakstīts ar drošu elektronisko parakstu. Puse, kas parakstījusi Līgumu pēdējai, nodrošina Līguma oriģināla nosūtīšanu otrai Pusei.
10. **LĪDZĒJU REKVIZĪTI UN PARAKSTI**

|  |  |
| --- | --- |
| **Piegādātājs:** | **Pasūtītājs:** |
| **SIA** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_ Tālr./fakss: \_\_\_\_\_\_\_\_\_\_\_\_\_\_\_\_\_\_\_\_Vien. reģ. Nr. \_\_\_\_\_\_\_\_\_\_\_\_\_\_\_\_\_\_Banka: \_\_\_\_\_\_\_\_\_\_\_\_\_\_\_\_\_\_\_\_\_\_\_Kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_Konts: \_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_\_\_\_\_\_\_/ | **RP SIA „RĪGAS SATIKSME”**juridiskā adrese Kleistu iela 28, Rīga LV-1067biroja adrese Vestienas iela 35, Rīga LV-1035Vien. reģ. Nr. 40003619950AS „Citadele Banka”Kods PARXLV22Konts LV56PARX0006048641565/\_\_\_\_\_\_\_\_\_\_\_\_\_\_\_\_\_\_ Dž. Innusa/ |

 Pielikums Nr.1

2022.gada \_\_. \_\_\_\_\_\_\_\_\_

Līgumam nr.\_\_\_\_\_\_\_\_\_\_\_\_\_\_\_\_\_\_\_\_\_\_

**TehniskĀ specifikācija - piedāvājums**

**“Trolejbusu un tramvaju strāvas noņēmēju galviņu ieliktņu piegāde”**

*Tehniskā specifikācija – piedāvājums tiks sagatavota, pamatojoties uz Iepirkuma procedūras nolikumā un pretendenta piedāvājumā minēto informāciju.*

1. Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu. [↑](#footnote-ref-1)